Bursa de la Bucureşti a urcat marţi, 26 aprilie cu 0,47% prin indicele principal BET, ajuns la 16.781,5 puncte, un nou maxim istoric, venit după ce piaţa a scăzut ieri cu 0,3%, potrivit datelor bvb.ro.
Din structura benchmark-ului, cele mai ridicate randamente au fost afişate de Fondul Proprietatea (3,1%), BRD SocGen (2,2%), Romgaz (1,3%), Transelectrica (0,7%) şi emitentul BVB (0,6%). Cele mai mari scăderi au fost înregistrate de Purcari (-0,5%) şi Aquila (-0,4%).
În afară de BETAeRO, indice consultativ pentru pepiniera segmentului principal, în scădere cu 1%, toţi ceilalţi indici au consemnat creşteri, de la 0,4% pe BETPlus la 0,6% pentru BET-BK şi 1,2% în cazul BET-FI.
De la circa 78 de milioane de lei în sesiunea de luni, lichiditatea pe segmentul de acţiuni a ajuns astăzi la 82,5 milioane. Pe toate instrumentele financiare, rulajul a ajuns la 90,5 milioane de lei, sub media zilnică de 105 milioane din 2024.
Dincolo de indicele principal, de remarcat Bucur SA Bucureşti (+7,2%), Bonas (+3%), Sipex Company (+2,9%), Romnav (-12%), Mecanica Fină (-7,4%) şi Romcab (-5,8%).
(sursa: Mediafax)